— 410 — 



susteiiroit par raison de la dicte somme d'argent qui dicte et 

 prononcié seroit par les dit mon seignour Gautier et mon 

 seignour Symon, ensi come devisez est ; prometanz en bone 

 foy, et sus l'obligacion de tôt noz biens, crue nos toz les do- 

 maiges, deperdes, costes, missions et despens que il faroit, 

 encorroit et sustenroit, par raison de la dicte somme d'argent, 

 rendrons et restorerons entièremant à dit mon seignour Jehan, 

 ensamble la dicte somme d'argent, et des domaiges, deperdes, 

 costes, missions et despens le creirons par son seiremant sanz 

 autre prove ; et se nos de ce li volions faillir, nos volons et 

 outrerions à dit mon seignour Jehan que il, sanz offense de 

 droit, puisse panre tout de noz biens où que il les trovoit, que 

 il en puisse havoir tôt les domaiges, deperdes, costes, missions 

 et despens devant dit, ensamble la dicte somme d'argent ; et à 

 ces covenances tenir et garder nos oblijons nos et noz heirs et 

 noz successours et tôt noz biens oà que il soient ne porront 

 estre trovez. En tesmoignaige de la quel chose, nos la dicte 

 Universitex de Besançon bavons mis le seel de nostre com- 

 munaté de Besançon en ces présentes letres, faites et donées 

 le sabbedi après l'uitive de Pentecoste, l'an Noslre Seignor 

 mil ce. quatre vinz et dix (*). 

 (Grand sceau de la commune de Besançon) (*). 



(') La transcription de cet acte dans le Registre des délibérations de 

 la commune, fol. clxvii verso, est suivie d'une délibération ainsi conçue : 

 « Et ont promis et escordé li diz citien, tout ensamble, que se il avenoist 

 chosse que acuns de lor ou plesours paioient de la nuance que om 

 gesteroit sor lor et sor tôt le common, por ce paier qui est de suis dit, 

 que cil qui faudroient à paier cou que l'un auroist geste, que se domaiges 

 en venoit à la cité, que li domaiges et les perdes en venaissant par sus 

 ces qui ne auraient paie, se tant ne estoit que cil sor cui om lai auroit 

 jesté ne peust paier par ce qu'il ne est de quoi ou par poureté, et cis 

 qui auroient paie lor nuances entèremant en fuissant quite des domaiges 

 desus diz. » 



( 2 ) Voyez une image de ce sceau dans YEssai sur,, l'histoire de la 

 Franche-Comté , par M. Ed. Clerc, t. I, p. 418. — Cf. nos Origines et 

 variations des armoiries de la ville de Besançon, dans les Mém. de la Soc. 

 d'Emul. du Doubs, 4< série, t. III, 1807, p. 217. 



